Winx Club

Winx Club (esperante Klubo Vinks) estas itala animacia televidserio, produktita de Rainbow S.r.l. kaj poste ankaŭ de Nickelodeon, kreita kaj reĝisorita de Iginio Straffi ekde 2004.http://www.iginiostraffi.com/http://www.prnewswire.com/news-releases/nickelodeon-and-rainbow-spa-announce-global-partnership-for-winx-club-animated-series-102060828.html La sukceso de la serio rezultigis internacian franĉizon de ludiloj, libroj, vestaĵoj, videoludoj, DVD-oj, kinofilmoj kaj Netflix-an adaptaĵon kun realaj aktoroj, kiu daŭris du sezonojn.https://ew.com/tv/fate-the-winx-saga-canceled-at-netflix-after-2-seasons/

Winx estas la nomo de klubo konsistanta el inaj adoleskantoj, kiuj ankaŭ estas feinoj. La rakonto (krom la kvara sezono, kiu okazas en planedo Tero) disvolviĝas en la magia mondo Magix, loĝata de feinoj, sorĉistinoj, magiistoj, monstroj kaj homoj, kaj montras la klasikan lukton inter bono kaj malbono. En 2022, Iginio Straffi anoncis rekomencan serion, kiu fine estos elsendata ekde septembro 2025.https://www.vitalthrills.com/winx-club-animated-series-netflix/https://www.instagram.com/p/CkfyV7CpL-F/?igshid=YmMyMTA2M2Y%3D&img_index=1

 Historio 
La serio estis unue elsendita en Italio la 28-an de januaro 2004, en la televidkanalo Rai Due, kaj elstaras pro la fakto, ke ĝi estis la unua itala animacia serio vendita al Usono. En malmulte da tempo la serio estis elsendita tutmonde, akirante grandan sukceson inter la juna publiko. La sukceso pligrandiĝis kaj, dum la jaroj pasis, Winx Club gajnis multajn pliajn ŝatantojn.https://www.mymovies.it/cinemanews/2009/5571/

Oni komencis produkti la unuan epizodon de la serio en la jaro 1999, sub la nomo «Magic Bloom». Unue, Iginio Straffi elpensis la intrigon de la programo por ke ĝi daŭru nur tri sezonojn.https://www.corriereadriatico.it/SPETTACOLI/rainbow_avventure_winx_iginio_straffi_villa_musone_marche_rai2/notizie/421983.shtml Li elektis daŭrigi la rakonton en 2009 per unu plia sezono, la kvara. Tiutempe, la populareco de Winx Club allogis la usonan kompanion Viacom, posedanto de Nickelodeon. Viacom aĉetis 30 elcentojn de la animacistudio Rainbow SpA, kaj Nickelodeon iĝis kun-produktanto de la serio.http://www.videoagedaily.com/digitalissues/PDF/Video%20Age%20International%20September-October%202014/files/assets/common/downloads/page0024.pdf

 Intrigo 
Bloom, adoleska ino, loĝas en Tero kun siaj gepatroj, en urbo Gardenia. Unutage, ŝi iris al parko kun sia nova biciklo (donacita okaze de ŝia 16-a naskiĝtago) kaj tie ŝi kaŝe spektas batalon inter granda trolo kaj Stella, princino de la planedo Solaria kaj feino de la suno kaj la luno. Bloom etendis la manon kaj el ĝi eliĝis energiondo, kiu helpis venki la monstrojn. Stella sciigas Bloom-on, ke ili ambaŭ estas feinoj, kaj ke Bloom devus akompani ŝin al Alfea, akademio por feinoj.

Tie, Bloom ekkonas Flora-on, Musa-on, kaj Tecna-on, kiuj estas feinoj de floroj, muziko kaj teĥnologio, respektive. Ili kvinope devos lukti kontraŭ malbono, reprezentata de sorĉistintriopo, la Trix-oj. En la dua sezono aliĝas unu plia feino al la klubo, Aisha, princino de la planedo Andros. En la kvara sezono aliĝas Roxy, feino de bestoj, tamen post tiu sezono ŝiaj aperoj estas fojfojaj.

 Sezonoj 
SezonoNombro de epizodojElsendodatoKomenciĝoFino12628 Jan. 200426 Mar. 200422619 Apr. 200514 Jul. 200532629 Jan. 200728 Mar. 200742615 Apr. 200913 Nov. 2009Televidfilmoj127 Jun. 201127 Jun. 201152616 Okt. 201224 Apr. 20136266 Jan. 20144 Aŭg. 201472621 Sep. 20153 Okt. 20158269 Apr. 201917 Sep. 2019

 Referencoj 

 Eksteraj ligiloj 



Kategorio:Animaciaj televidserioj
Kategorio:Feoj